# Андрей Протич

### от Уикипедия, свободната енциклопедия

Андрей Протич български изкуствовед
Роден: | 8 ноември 1875 Велес, дн. Р. Македония
Починал: | 3 ноември 1959 София, България

Андрей Димитров Протич е български изкуствовед и археолог.

## [редактиране] Биография

През 1896-1896 г. следва философия в университетите в Хайделберг и Лайпциг, Германия, а през 1896-1897 г. - политехника в Дрезден. Завършва германска филология и история на изкуството с философия в университета в Лайпциг през 1901 г., след което се завръща в България и работи като гимназиален учител в София. В периода 1902-1907 г. е библиотекар в Народната библиотека "Св. св. Кирил и Методий". По това време издава своя опис на българските периодични издания от 1844 до 1900 г., пише първите си по-значителни сатии и рецензии, посветени на изобразителното изкуство и литературата.

През 1903 г. е основател на дружество "Съвременно изкуство". От 1908 до 1920 г. е началник на културното отделение на Министерството на народната просвета. Участва като доброволец в Балканските войни и в Първата световна война, по време на която е награден с орден „За храброст“. От 1920 до 1928 е директор на Археологическия музей в София. Член на Българския археологически институт от 1920 г. Редовен член на Българската академия на науките от 1940 г. Член-кореспондент на Румънската академия на науките от 1930 г. Автор е на много публикации върху историята на българското изкуство.

## [редактиране] Съчинения

По-важни научни трудове

- The Fine Arts of Bulgaria. London, 1907
- Изкуство, театър и литература. Студии и критика 1902/1907, Кюстендил 1907
- Архитектоническата форма на Софийската църква "Св. София". Художествено-историческо изследване. София 1912
- Арбанашката къща. Годишник на Археологическия музей, 3, С. 1922, с. 29-59
- Югозападната школа в българската стенопис ХІІІ-ХІV в. Сборник в чест на Васил Златарски, С.1925, с.291-342
- Денационализация и възраждане на народното изкуство от 1393-1878 г. България 1000 години, С. 1930, с. 383-440
- И.В.Мърквичка. Живот и творчество. С. 1955

Художествени творби:

- Девственият Йосиф. Роман на един младеж. С. 1918
- Бунт у Хисарови. Комедия на живота. С. 1940
- Capricio di Capri. Роман. С. 1942

Взето от „http://bg.wikipedia.org../../../%D0%B0/%D0%BD/%D0%B4/%D0%90%D0%BD%D0%B4%D1%80%D0%B5%D0%B9_%D0%9F%D1%80%D0%BE%D1%82%D0%B8%D1%87_2096.html“.

Категории: Български изкуствоведи | Археолози | Български учени

##### Views

- Статия
- Беседа
- Текуща версия

##### Търсене